《览皮先辈盛制，因作十韵以寄，用伸款仰》
唐代·崔璐

河岳挺灵异，星辰精气殊。在人为英杰，与国作祯符。

襄阳得奇士，俊迈真龙驹。勇果鲁仲由，文赋蜀相如。

浑浩江海广，葩华桃李敷。小言入无间，大言塞空虚。

几人游赤水，夫子得玄珠。鬼神争奥秘，天地惜洪炉。

既有曾参行，仍兼君子儒。吾知上帝意，将使居黄枢。

好保千金体，须为万姓谟。

作者简介：生卒年不详。字大圭，郡望清河东武城(今山东武城西北)，崔绶子。懿宗咸通七年(866)登进士第。与皮日休友善，有诗唱和。生平事迹见《新唐书·宰相世系表二下》、《唐诗纪事》卷六四。《全唐诗》存诗1首。